****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 27.maijā **Nr.328**

 (prot.Nr.21, 33.§)

**Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā un apropriācijas pārdali**

Pamatojoties uz likuma “Par pašvaldībām” 14.panta pirmās daļas 1.punktu un 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu,

ņemot vērā Valsts kontroles 2019.gada 5.decembra vēstuli Nr.3-3.5.4.1e/241, Veselības ministrijas 2020.gada 21.aprīļa vēstuli Nr.01-14.1/2059, SIA „Daugavpils zobārstniecības poliklīnika” 2021.gada 25.marta vēstuli Nr.01-4.2/17 un lai nodrošinātu zobārstu pakalpojumu pieejamību Daugavpilī, it īpaši veicinot bērnu zobārstu piesaisti Daugavpilī, nepieciešams paredzēt pasākumus zobārstu piesaistei,

ņemot vērā Domes Veselības aprūpes plānošanas komisijas 2021.gada 31.marta sēdes protokolu Nr.3,Daugavpils pilsētas domes Finanšu komitejas 2021.gada 27.maija atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Veikt ieguldījumu sabiedrības ar ierobežotu atbildību „Daugavpils zobārstniecības poliklīnika” (vienotais reģistrācijas Nr.41503007355, juridiskā adrese: Lāčplēša iela 12, Daugavpils) pamatkapitālā 240 000 EUR (divi simti četrdesmit tūkstoši *eiro* 00 centi) apmērā, lai nodrošinātu bērnu zobārstu pakalpojumu pieejamību Daugavpilī ilgtermiņā:

* 1. 2021.gadā - 24000 EUR,

1.2. 2022.gadā – 48000 EUR,

1.3. 2023.gadā – 48000 EUR,

* 1. 2024.gadā – 48000 EUR,
	2. 2025.gadā – 48000 EUR,
	3. 2026.gadā – 24000 EUR.
1. Uzdot sabiedrībai ar ierobežotu atbildību „Daugavpils zobārstniecības poliklīnika”:
	1. iesniegt dalībnieku sapulcei pamatkapitāla palielināšanas noteikumus un statūtu grozījumus;
	2. nodrošināt 2021.gadā četru zobārstniecības studiju programmas studentu atlasi, rīkojot konkursu.
2. Veikt 2021.gada pašvaldības budžetā apropriācijas palielināšanu Daugavpils pilsētas domes pamatbudžeta programmai „Akcijas un cita līdzdalības komersantu pašu kapitālā” 24 000 EUR apmērā saskaņā ar 1.pielikumu, samazinot plānotos līdzekļus šādās pamatbudžeta programmās:
	1. Daugavpils pilsētas domes (reģ.Nr.90000077325 juridiskā adrese: K.Valdemāra iela 1, Daugavpils) pamatbudžeta apakšprogrammā „Apbalvojumu fonds” par EUR 15 000 (*piecpadsmit tūkstoši eiro 00 centi*)saskaņā ar 2.pielikumu.
	2. Daugavpils pilsētas domes (reģ.Nr.90000077325 juridiskā adrese: K.Valdemāra iela 1, Daugavpils) 2021.gada pamatbudžeta programmā „Uzņēmējdarbības veicināšana” par EUR 3 200 (*trīs tūkstoši divi simti eiro 00 centi*)saskaņā ar 3.pielikumu.
	3. 2021.gada pamatbudžeta programmā „Izdevumi neparedzētiem gadījumiem” EUR 5 800 (*pieci tūkstoši astoņi simti 00 centi)* apmērā.
3. Lēmuma 2.2.punkta izpildi kontrolē Domes izpilddirektors.

Pielikumā:1. Daugavpils pilsētas domes pamatbudžeta programmas “Akcijas un cita līdzdalība

 komersantu pašu kapitālā” ieņēmumu un izdevumu tāmes grozījumi 2021.gadam

2. Daugavpils pilsētas domes pamatbudžeta apakšprogrammas „Apbalvojumu fonds” ieņēmumu un izdevumu tāmes grozījumi 2021.gadam.

3. Daugavpils pilsētas domes pamatbudžeta programmas „Uzņēmējdarbības veicināšana” ieņēmumu un izdevumu tāmes grozījumi 2021.gadam.

Domes priekšsēdētājs *(personiskais paraksts)*  I.Prelatovs